fi fi fi fi pl fi da fi fi nds fr ceb fi pl fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Opiskele 25 op avoimen väylällä, saat opintomaksusi takaisin — Jyväskylän yliopiston avoin yliopisto
Jäitkö ilman opiskelupaikkaa? Opiskele tutkintotavoitteisesti avoimen yliopiston väylällä! Hyvitämme lukuvuonna 2022–23 väyläopintojen opintomaksuja 25 opintopisteen verran heille, jotka tähtäävät tutkinto-opiskelijaksi Jyväskylän yliopistoon mutta joilla ei ole vielä opiskelupaikkaa tai korkeakoulututkintoa.
Hae Jyväskylän yliopistoon avoimen väylän kautta
Ojennamme kätemme sinulle, jolla ei ole vielä opiskelupaikkaa ensimmäistä korkeakoulututkintoasi varten:
Hyvitämme opintomaksut, kun opiskelet 25 opintopisteen verran valitsemasi Jyväskylän yliopiston avoimen väylän opintoja JYU avoimessa yliopistossa.
Lue alta ohjeet, kuinka toimia, jos haluat aloittaa tutkintotavoitteiset opinnot avoimessa yliopistossa syksyllä 2022 ja hakea niiden opintomaksuista maksuhyvitystä 25 opintopisteen osalta.
Avoimen väylä on hakutapa yliopistoon todistusvalinnan ja valintakokeiden rinnalla.
Opiskelijavalinta tutkintokoulutukseen perustuu yleensä opintomenestykseen väyläopinnoissa sekä suoritettujen opintojen laajuuteen ja soveltuvuuteen: avoimen väylällä opiskelet avoimia yliopisto-opintoja.
Kun valmistaudut väylällä opiskelupaikan hakuun, opiskelet samalla myös tavoittelemaasi tutkintoon kuuluvia pesunkestäviä yliopisto-opintoja.
Lue lisää: Avoimen väylä Jyväskylän yliopistoon
Näin aloitat opinnot avoimen väylällä
Oheisilla ohjeilla pääset alkuun hyvitettävissä avoimen väylän opinnoissa. Luethan ohjeet huolellisesti ja katsot myös usein kysytyt kysymykset opintomaksujen hyvityksestä.
1. Tutustu avoimen väyliin
Tutustu Jyväskylän yliopiston avoimen väylien hakukohteisiin. Opintomaksut hyvitetään niistä opintojaksoista, jotka kuuluvat jonkin kandidaatti- ja maisteriohjelman avoimen väylän opintovaatimuksiin Jyväskylän yliopistossa ja joiden opintoja voit tehdä JYU avoimessa tai IT-tiedekunnassa.
Kandidaatti- ja maisteriohjelmien väyliä on kaikkiin kuuteen JYU:n tiedekuntaan yhteensä noin 20 hakukohteeseen.
Kun löydät mielenkiintoisen hakukohteen, tutustu hakuun tarvittaviin opintoihin, jotka kerrotaan kunkin kohteen valintaperusteissa Haut-välilehdellä.
Avoimen väylän ilta 9.8.2022 ja oppiaineiden infotilaisuudet tarjoavat tietoa väyläopiskelusta
Tee opintosuunnitelma: valitse opintoja vähintään 25 opintopisteen verran, jotta saat hyvityksen. Maksuhyvitystä varten väyläopinnoista täytyy olla suoritusmerkintä opintorekisterissä aikavälillä 1.8.2022–31.3.2023. Valitse opinnot, jotka voit suorittaa tällä välillä.
Opinnot on suoritettava Jyväskylän yliopiston avoimessa yliopistossa tai IT-tiedekunnassa.
Tutustu opintoihin avoimen yliopiston opinto-oppaan avulla. Informaatioteknologian opinnot näet täältä: Avoin opiskelu IT-tiedekunnassa
Huom.! Osa avoimen väylistä on laajempia kuin 25 op. Tällöin hyvitämme 25 op, ja voit jatkaa opiskelua omakustanteisesti.
Vinkkejä opiskelun aloittamiseen: Väyläopiskelijan askelmerkit
3. Ilmoittaudu ja opiskele
Ilmoittaudu haluamiisi opintoihin suoraan Jyväskylän yliopiston avoimeen yliopistoon.
Opintoihin ilmoittaudutaan Jyväskylän yliopiston avoimen yliopiston opinto-oppaan kautta. Informaatioteknologian opintohin ilmoittaudutaan IT-tiedekunnan sivujen kautta.
Maksa valitsemasi opinnot normaalisti ja säilytä kuitit maksuhyvitystä varten. Emme hyvitä muiden avointen yliopistojen tai oppilaitosten maksuja.
Opiskele vähintään 25 op väyläopintoja aikavälillä 1.8.2022–31.3.2023.
Voit hakea maksuhyvitystä huhtikuussa 2023, kun tekemäsi opinnot on kirjattu opintorekisteriin.
Ohje: Näin haet maksuhyvitystä väyläopintojesi opintomaksuista
Hyväksytyt opintomaksut palautetaan elokuun 2023 loppuun mennessä.
Jäikö jokin asia askarruttamaan?
Lue vastauksia usein kysyttyihin kysymyksiin hyvitettävistä väyläopinnoista.
Tutustu JYU avoimen yliopiston koko opintotarjontaan
Jos haluat jatkaa tai täydentää opintojasi 25 opintopisteen jälkeen, tutustu koko opintotarjontaamme! Meillä voit opiskella lähes 50 oppiaineen kursseja.
Löydät opintojen sisällöt, suoritustavat ja aikataulut opinto-oppaastamme. Kysy tarvittaessa lisää oppiaineen yhteyshenkilöiltä tai HelpJYU-palvelustamme.
Tutustu koko opintotarjontaan JYU avoimen opinto-oppaassa
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice